**መቅደላ አምባ ዩኒቨርሲቲ**

**ማህበራዊ ሳይንስና ሰብአዊነት ኮሌጅ**

**የኢትዮጵያ ቋንቋ(ዎች) እና ስነ-ፅሑፍ፡- አማርኛ ትምህርት ክፍል**

**የስነ-አገባብና ስነ-ፍች ኮርስ ቢጋር**

የኮርሱ ስም፡- **ስነ-አገባብና ስነ-ፍች**

የኮርሱ ኮድ፡ ELAM 2064

የኮርሱ ከሬዲት፡ 3 ሰዓት በሳምንት

የኮርሱ መምህር፤ ሙሐመድ ሰኢድ (0913-291906)

**የኮርሱ ገለጻ፡**

በዚህ ኮርስ ተማሪዎች ስለስነ-አገባብና ስለስነ-ፍች በዝርዝር እንመለከታለን፡፡ በዚህም የስነ-አገባብ ምንነት እና ትኩረቶቹ፣ የስነ-ፍች ምንነት፣ የቃላት ስነ-ፍች እንዲሁም የአረፍተ ነገር ስነ-ፍች ይዳሰሳሉ፡፡ በዚህም መሰረት የሀረግ ምንነትን፣ የሀረግ አከፋፈል ስልቶችን፣ የሀረግ አይነቶችን፣ የዓረፍተ ነገር ምንነትን፣ የዓረፍተ ነገር አይነቶችን፣ የስነ-ፍች ምንነት፣ የቃላት ስነ-ፍች እንዲሁም የአረፍተ ነገር ስነ-ፍች ሰፋ ያለ ገለጻ እና ሃሳብ ይቀርባል፡፡

**የኮርሱ ዓላማ**

ተማሪዎች ይህንን ኮርስ ካጠናቀቁ በኋላ የሚከተለትን ዓላማዎች ያሳካሉ ተብሎ ይጠበቃል፡፡

* ስለ ስነ-አገባብ እና ትኩረቶቹ ያብራራሉ
* ስለ ስነ-ፍች ምንነት እና ትኩረቶቹ ገለጻ ያደርጋሉ

**የኮርሱ ዝርዝር ይዘት**

**ምዕራፍ አንድ፡ ስነ-አገባብ**

* 1. የስነ-አገባብ ምንነትና ስነ-አገባብ
  2. ሀረግ
     1. የሀረግ መለያ ባህሪያት
     2. የሀረግ ተዋቃሪዎች
     3. የአማርኛ ሃረግ አይነቶች
  3. አረፍተ ነገር
     1. የአረፍተ ነገር አመሰራረት
     2. የአረፍተ ነገር አይነቶች (ተግባራዊ አከፋፈል)
     3. የአረፍተ ነገር አይነቶች (ከመዋቅር አንጻር)

**ምዕራፍ ሁለት፡ ስነ-ፍች**

2.1 የስነ-ፍች ምንነት

2.2 የቃላት ስነ-ፍች

2.3 የአረፍተ ነገር ስነ-ፍች

**የማስተማሪያ ስነ-ዘዴ**

* የተማሪዎች ግለ ንባብ
* የመምህር ገለጻ
* የተማሪዎች ገለጻ

**የምዘና ስልቶች**

* የግል ሥራ /50%/
* ማጠቃለያ ፈተና /50%/

**ዋቢ መጻህፍት**

ባዬ ይማም፡፡/2003/፡፡ ዘመናዊ አማርኛ ሰዋሰው፡፡ የተሸሻለው ዕትም፡፡ አዲሰ አበባ፣ንግድ ማተሚያ ቤት

ጌታሁን አማረ፡፡/1988/፡፡ዘመናዊ የአማርኛ ሰዋሰው በቀላል አቀራረብ፡፡አዲሰ አበባ፣ንግድ ማተሚያ ቤት

*Brinton, Lurelj. 1984. The Structure of Modern English, A linguistics introduction. John Benjamins Publishing Company.*

*Crystal,D.1987.The Cambridge Encyclopedia of Language.  Cambridge: CUP*

*Despatie.G-------. Introduction to language and Linguistics.*

**ምዕራፍ አንድ፡ ስነ-አገባብ**

**1.1 የስነ-አገባብ ምንነት እና ትኩረቶቹ**

ስነ-አገባብ የአረፍተ ነገር እና የሀረግ መዋቅርን የሚያጠና አንዱ የስነ-ልሳን ዘርፍ ነው፡፡ ስነ-ድምፅ ስለ ድምፆች አፈጣጠር ያጠናል፡፡ ስነ-ድምፀ ልሳን ደግሞ ስለድምፆች ቅንጅት ያጠናል፡፡ ስነ-ምዕላድ ደግሞ የቃላትን ውስጣዊ መዋቅርን ያጠናል፡፡ የአረፍተ ነገርን እና የሀረግን መዋቅር የሚያጠናው የስነ-ልሳን ዘርፍ ደግሞ ስነ-መዋቅር ወይም ስነ-አገባብ ይባላል፡፡ ስነ-መዋቅሩን የሚመሰርቱት ቃላት ስነ-መዋቅራዊ ቡድን ይባላሉ (O’Grady and Doborsky፡1996)፡፡

ስነ-መዋቅራዊ ቡድን የሚባሉት ቃላት ለሁለት ተከፍለው ሊታዩ ይችላሉ፡፡ እነሱም የተግባር እና የሙያ ቃላት ናቸው፡፡ የተግባር ቃላት የሚባሉት ሙሉ ትርጉም የሚሰጡ ቃላት ናቸው፡፡ ለምሳሌ በአማርኛ ቋንቋ የሚከተሉት የቃል ክፍሎች የተግባር ቃላት ናቸው፡፡ ስም፣ ግስ፣ ገላጭ (ቅጽል) የመሳሰሉት ሙሉ ትርጉም ፍች የሚሰጡ ናቸው፡፡ ለምሳሌ ብረት፣ ቤት፣ ተማሪ የሚሉት ስሞች ሙሉ መልዕክት ያስተላልፋ፡፡ ስለሆነም የተግባር ቃላት ናቸው፡፡ በተቃራኒው የሙያ ቃላት የሚባሉት በራሳቸው ትርጉም የማይሰጡ ናቸው፡፡ ለምሳሌ ወደ የሚለው ቃል መስተዋድድ ሲሆን ራሱን ችሎ ትርጉም ሊሰጥ አይችልም፡፡ ይህ ቃል ትርጉም ለመስጠት ሌሎች ቃላት ጋር አብሮ መገኘት ይጠበቅበታል፡፡

**1.2 ሀረግ**

ሀረግ የምንለው አንድን ከቃል የሰፋ፣ ከአረፍተ ነገር ያነሰ መዋቅር ነው ተብሎ ሊገለጽ ይችላል:: ሀረጉን የሚመሰርቱት አሃዶች ተዋቃሪዎች (Constituents) ሲባሉ ተዋረዳዊ በሆነ መንገድ አንዱ ከላይ ሌላኛው ከታች ሆነው ሀረጉን ይመስርታሉ፡፡

ሀረግ የቃላት ስርዓታዊ ቅንጅት ነው፡፡ ሀረግ የቃላት ስርዓታዊ ቅንጅት ነው መባሉ ቃላት በሀረጋት ውስጥ የሚገቡበት ሁኔታ ዘፈቀዳዊ ሳይሆን የቋንቋውን ስርዓት ተከትሎ የሚከናወን መሆኑን ለማመልከት ነው፡፡

1.2.1 **የሀረግ መለያ ባህሪያት**

ሀረግ የቃላት ስርዓታዊ ቅንጅት ነው፡፡ ስርዓታዊነቱ ማንኛውም የሁለት ወይም ከዚያ በላይ የሆኑ ቃላት ተከታትሎ መግባት ሀረግ አለመሆኑን ልብ እንድንል ይረዳናል፡፡ ሁለት ወይም ከዚያ በላይ የሆኑ ቃላት ተቀናጅተው የፈጠሩት መዋቅር ሀረግ ነው የሚባለው ቅንጅቱ ቀጥሎ የተዘረዘሩትን ሶስት መስፈርቶች በከፊል ወይም በሙሉ ያሟላ እንደሆነ ነው፡፡

**ሀ. ቅንጅቱ በአረፍተ ነገር ውስጥ ከቦታ ቦታ ሲዘዋወር እንዳለ (ሳይነጣጠል) ከሄደ (ሊሄድ ከቻለ)፤ ለምሳሌ፡-**

ካሳ አሮጌ የቤት መኪና ነበረው፡፡

አሮጌ የቤት መኪና ካሳ ….. ነበረው፡፡

\*\* አሮጌ የቤት ካሳ …… መኪና ነበረው፡፡ X

**ለ. ቅንጅቱ እንዳለ በአንድ ተውላጥ (ትክ) ከተተካ፤ ለምሳሌ፡-**

ካሳ አሮጌ የቤት መኪና ነበረው፡፡ *እርሱም* ተበላሽቶ ቆሟል፡፡

**ሐ. በአረፍተ ነገር ውስጥ እንዳለ ሊገደፍ ከቻለ፤ ለምሳሌ፡-**

ካሳ አሮጌ የቤት መኪና ነበረው፡፡ አትጠቀምበትም እንጂ አስቴርም …. ነበራት፡፡

**መ. በውስጡ ሌላ ቃል የማያስገባ ከሆነ፤** ለምሳሌ፡-

ካሳ አሮጌ የቤት መኪና ነበረው፡፡

\*\*\* ካሳ *አሮጌ የቤት* ***ቀርፋፋ*** *መኪና* ነበረው፡፡

ቃላት በሀረጋት ውስጥ የሚቀናጁበት መንገድና መጠን የሀረግን አይነትና ውስጣዊ ይዘት ይወስናል፡፡ ይህ መንገድ በአማርኛ ቋንቋ ውስጥ የሚታየውን የሀረግ አወቃቀር በዝርዝር ከመመልከታችን በፊት በአንድ ሀረግ ውስጥ ሊኖሩ የሚችሉትን ተዋቃሪዎች እንመልከት፡፡

**1.2.2 የሀረግ ተዋቃሪዎች**

**መሪ ቃል**

ሀረግ አንድ ቃል ከሌላ ቃል ጋር በመቀናጀት የሚፈጥረው መዋቅር መሆኑን ቀደም ብለን ጠቅሰናል፡፡ ቃላት አብረውት እንዲቀናጁ በማድረግ ለሀረጉ ምስረታ ወሳኝ የሚሆነው ቃል ከቃላት ክፍሎች ውስጥ በአንዱ የሚመደብ ነው፡፡ ለምሳሌ የአማርኛ ቃላት ስም፣ ግስ፣ ቅጽል፣ መስተዋድድ እና ተውሳከ ግስ ተብለው በአምስት የቃል ክፍሎች እንደሚመደቡ ይታወቃል፡፡ ከነዚህ በአንዱ ክፍል የሚገኝ አንድ ቃል ደግሞ በራሱ ስር ሰዶ ወይም በሌላ ክፍል ውስጥ ከሚገኝ ቃል ጋር በመጣመር ሀረግ ይመሰርታል፡፡ በዚህ አይነት የተመሰረተው ሀረግ የሚጠራው ለሀረጉ መሰረትና ወሳኝ በሆነው ቃል ክፍል (መሪ ቃል) ነው፡፡ መሪ ቃላት ለአንድ ሀረግ መሰረት ናቸው፡፡ በዚህም የተነሳ ቤት ያለ መሰረት እንደማይቆም ሀረግም ያለ መሪው አይኖርም፡፡ መሪ የአንድ ሀረግ አይቀሬ ተዋቃሪ ነው፡፡ ምሳሌ፡-

**ሀረግ መሪ የሀረጉ መጠሪያ ስም**

1. የወርቅ ሰሀን ሰሀን ስማዊ ሀረግ
2. ወደ ሱቅ ሱቅ መስተዋድዳዊ ሀረግ
3. ምሳ በላ በላ ግሳዊ ሀረግ
4. እንደ አባቱ እልከኛ እልከኛ ቅጽላዊ ሀረግ
5. ነጭ በሬ በሬ ስማዊ ሀረግ
6. የቤት ልጅ ልጅ ስማዊ ሀረግ

**መሙያ**

መሙያ ሌላው የሀረግ ተዋቃሪ ነው፡፡ መሪው ቃል ንዑስ ሀረግ የሚመሰርተው ከመሙያ ጋር በመቀናጀት ወይም ያለመሙያ ሊሆን ይችላል፡፡ መሙያ እንደመሪ ለአንድ ሀረግ አይቀሬ ተዋቃሪ አይደለም፡፡ በሀረጉ ውስጥ ሊገኝ ወይም ላይገኝ ይችላል፡፡ ለመሙያ መኖር ወይም አለመኖር ወሳኙ የመሪው ቃል ባህሪ ነው፡፡

በአንድ ሀረግ መሪና መሙያ የሚኖራቸው ግንኙነት ጎናዊ ግንኙነት ነው፡፡ መሙያና መመሪ ከንዑስ ሀረጋ ጋር ያላቸው ግንኙነት ደግሞ ተዋረዳዊ ግንኙነት ነው፡፡ መሪውም ሆነ መሙያው ከንዑስ ሀረጉ ስር ይገኛሉ፡፡ ንዑስ ሀረጉ ደግሞ ከበላያቸው ነው፡፡ በመሆኑም የላይና የታች ዝምድናቸው ግንኙነታቸውን ተዋረዳዊ ያሰኘዋል፡፡ ምሳሌ፡- “የወርቅ ሰሀን” የሚለውን ሀረግ በእጸ መዋቅር ብናስቀምጠው፡-

**ስሀ (ስማዊ ሀረግ)**

**መሙያ**

**ሰሀን**

**የወርቅ**

**መሪ**

**አጎላማሽ**

እንደመሙያ ሁሉ አጎገላማሽም በአንድ ሀረግ ውስጥ ሊኖርም ላይኖርም ይችላል፡፡ በአንድ ሀረግ ውስጥ አጎላማሽ የሚኖረው ሚና ንዑስ ሃረጉን ከተለያዩ ሁኔታዎች አንጻር (ከጊዜ፣ ከቦታ፣ ከአይነት፣ ከመጠን ወዘተ…) የማጎላመስ ነው፡፡

አንድ መሪ ከመሙያ ጋር በመቀናጀት ወይም ብቻውን ንዑስ ሀረጉን ከመሰረተ በኋላ ከአጎላማሽ ጋር በመጣመር አብይ ሀረጉን ይመሰርታል፡፡ በዚህም የተነሳ አጎላማሽ ከንዑስ ሀረጉ ጋር ጎናዊ ግንኙነት ሲኖረው፣ ከአብይ ሀረጉ ጋር ደግሞ ተዋረዳዊ ግንኙነት አለው፡፡ ምሳሌ፡- “ትልቅ የወርቅ ሰሀን” የሚለውን ሀረግ በእጸ መዋቅር ብናስቀምጠው፡-

**አስሀ (አብይ ስማዊ ሀረግ)**

**ትልቅ**

**መሙያ**

**የወርቅ**

**ሰሀን**

**መሪ**

**ንስሀ (ንዑስ ስማዊ ሀረግ)**

አጎላማሽ

**መስተአምር**

የሀረግ ሌላው ተዋቃሪ መስተአምር ነው፡፡ እንደመሙያና አጎላማሽ ሁሉ መስተአምርም ለሀረግ ምስረታ የግድ አስፈላጊ ተዋቃሪ አይደለም፤ ሊገኝም ላይገኝም ይችላል፡፡ መስተአምር በሀረግ ውስጥ የሚኖረው ተግባር በሀረጉ ውስጥ የተጠቀሰውን ነገር እውቅነት፣ የማንነት፣ ስንትነትና ደረጃ ተለይቶ እንዲታወቅ ማድረግ ነው፡፡ ከዚህ አንጻር መስተአምሮች ጠቋሚ፣ አገናዛቢ፣ መጣኝና ደረጃ ወሳኝ ተብለው በአራት ይከፈላሉ፡፡

እንደአጎላማሽ ሁሉ መስተአምሮችም ከንዑስ ሀረግ ጋር ተቀናጅተው አብይ ሀረጉን ይመሰርታሉ፡፡ በዚህም የተነሳ መስተአምር፣ አጎላማሽና ንዑስ ሀረጉ ያላቸው ግንኙነት ጎናዊ ነው፡፡ምሳሌ፡-“ያ ትልቅ የወርቅ ሰሀን” የሚለውን ሀረግ በእጸመዋቅር ብናስቀምጠው፡-

**አስሀ (አብይ ስማዊ ሀረግ)**

**ትልቅ**

**መሙያ**

**የወርቅ**

**ሰሀን**

**መሪ**

**ንስሀ (ንዑስ ስማዊ ሀረግ)**

አጎላማሽ

**ያ**

መስተ

**1.2.3 የአማርኛ ሃረግ አይነቶች**

በቋንቋ ውስጥ የተለያዩ የሃረጋት አይነቶች አሉ፡፡

***ሀ. ስማዊ ሀረግ***

ስማዊ ሀረግ ከመሪ ስምና ከሌሎች ተዋቃሪዎች የሚመሰረት የቃላት ቅንጅት ነው፡፡ ምሳሌ፡-

1. የማር ጠጅ

2. የወርቅ ቀለበት

3. የሳር ቤት

4. ያች ደማቅ የምሽት ኮከብ

5. የግንቦት ፀሀይ

በአማርኛ ቋንቋ ህግ መሰረት ስማዊ ሀረግ የሀረጉ መሪ ስም የሆነ ቃል ከመሙያ ጋር ወይም ከአጎላማሽ ጋር ወይም ከመስተዓምር ጋር ወይም አጎላማሽና ከመስተአምር ጋር ወይም ደግሞ ከመስተአምር፣ አጎላማሽና መሙያ ጋር በመሆን ሊዋቀር ይችላል፡፡ ለምሳሌ ቀጥሎ ውስጥ የቀረበውን ሰንጠረዥ እንመልከት፡፡

|  |  |  |  |  |
| --- | --- | --- | --- | --- |
| **ስማዊ ሀረግ** | **መስተአምር** | **አጎላማሽ** | **መሙያ** | **ስም** |
| የዳጉሳ ጠላ |  |  | የዳጉሳ | ጠላ |
| ቀጭን ጠላ |  | ቀጭን |  | ጠላ |
| ቀጭን የዳጉሳ ጠላ |  | ቀጭን | የዳጉሳ | ጠላ |
| ያ ጠላ | ያ |  |  | ጠላ |
| ያ የዳጉሳ ጠላ | ያ |  | የዳጉሳ | ጠላ |
| ያ ቀጭን የዳጉሳ ጠላ | ያ | ቀጭን | የዳጉሳ | ጠላ |

**ለ. ግሳዊ ሀረግ**

ግሳዊ ሀረግ መሪው ግስ የሆነና ከሌሎች ተዋቃሪዎች የሚመሰረት የቃላት ቅንጅት ነው፡፡ ምሳሌ፡-

1. ልጁ አለቀሰ፡፡

2. ልጁ ወደ ቤቱ ሮጠ፡፡

በአማርኛ ቋንቋ ህግ መሰረት ግሳዊ ሀረግ የሀረጉ መሪ ግስ የሆነ ቃል ብቻውን ወይም ከመሙያ ጋር በመሆን (መስተዋድዳዊ ሀረግን በመሙያነት በመጠቀም) ሊዋቀር ይችላል፡፡ ለምሳሌ ከላይ ከቀረቡት ሁለት ዓረፍተነገሮች ግሳዊ ሀረጎችን በእጸመዋቅር እንመልከት፡፡ በሁለቱም ዓረፍተ ነገሮች ውስጥ ባለቤቱ ልጁ ነው፡፡ ስለዚህ፤-

ግሀ (ግሳዊ ሀረግ) ግሀ (ግሳዊ ሀረግ)

ግስ መሙያ (መሀ) ግስ

አለቀሰ ወደ ቤቱ ሮጠ

**ሐ. ቅፅላዊ ሀረግ**

ቅፅላዊ ሀረግ መሪው ቅፅል የሆነና ከሌሎች ተዋቃሪዎች የሚመሰረት የቃላት ቅንጅት ነው፡፡ ምሳሌ፡-

1. እንደ አባትዋ *አመለኛ*

2. እንደ እናቷ *እልኸኛ*

3. እንደ አባቱ *ሰነፍ*

4. እንደወንድሙ *ጎበዝ*

በአማርኛ ቋንቋ ህግ መሰረት ቅፅላዊ ሀረግ የሀረጉ መሪ ቅጽል የሆነ ቃል ከመሙያ ጋር ወይም ከአጎላማሽ ጋር ወይም ከመስተዓምር ጋር ወይም አጎላማሽና ከመስተአምር ጋር ወይም ደግሞ ከመስተአምር፣ አጎላማሽና መሙያ ጋር በመሆን ሊዋቀር ይችላል፡፡ ለምሳሌ ቀጥሎ ውስጥ የቀረበውን ሰንጠረዥ እንመልከት፡፡

|  |  |  |  |  |
| --- | --- | --- | --- | --- |
| **ስማዊ ሀረግ** | **መስተአምር** | **አጎላማሽ** | **መሙያ** | **ስም** |
| የዋህ |  |  |  | የዋህ |
| የልጅ የዋህ |  |  | የልጅ | የዋህ |
| እንደ እናቷ የዋህ |  | እንደ እናቷ |  | የዋህ |
| ያ በጣም የዋህ | ያ፣ በጣም |  |  | የዋህ |
| በጣም እንደ እናቷ የዋህ | በጣም | እንደ እናቷ |  | የዋህ |

**መ. ተውሳከ ግሳዊ ሀረግ**

ተውሳከ ግሳዊ ሀረግ መሪው ተውሳከ ግስ የሆነ ሃረግ ማለት ነው፡፡ ተውሳከ ግስ የሚባለው የቃል ክፍል እንደሌሎቹ የቃላት ክፍሎች በርካታ ቃላት የሉትም።

1. እንደ ካሳ ክፉኛ

2. እንደ አባቷ በጣም ቶሎ

በአማርኛ ቋንቋ ህግ መሰረት ተውሳከ ግሳዊ ሀረግ የሀረጉ መሪ ተውሳከ ግስ የሆነ ቃል ሲሆን መሙያ አይወስድም፡፡ ሆኖም አብይ ተውሳከ ግሳዊ ሀረጉን ለመመስረት ከአጎላማሽ ጋር ወይም ከመስተዓምር ጋር በመሆን ሊዋቀር ይችላል፡፡ ለምሳሌ ከላይ ከቀረቡት ሁለት ተውሳከ ግሳዊ ሀረጎችን በእጸመዋቅር እንመልከት፡፡

**አተግሀ (አብይ ተውሳከ ግሳዊ ሀረግ) አተግሀ (አብይ ተውሳከ ግሳዊ ሀረግ)**

**አጎላማሽ ንተግሀ አጎላማሽ መስተ ንተግሀ**

**መሀ ተግ መሀ መጣኝ መስተ ተግ**

እንደ ካሳ ክፉኛ እንደ አባቷ በጣም ቶሎ

**ሠ. መስተዋድዳዊ ሀረግ**

መስተዋድዳዊ ሀረግ መሪው መስተዋድድ የሆነ ሀረግ ማለት ነው፡፡

1. ወደ ትምህርት ቤት

2. እስከ አክሱም ድረስ

3. እንደ አሳ በባህር

በአማርኛ ቋንቋ ህግ መሰረት መስተዋድዳዊ ሀረግ የሀረጉ መሪ መስተዋድድ የሆነ ቃል ሲሆን መሙያ ጋር በመሆን መስተዋድዳዊ ሀረግ ሊዋቀር ይችላል፡፡ ለምሳሌ ከላይ ከቀረቡት ሁለት መስተዋድዳዊ ሀረጎችን በእጸመዋቅር እንመልከት፡፡

መሀ (መስተዋድዳዊ ሀረግ) መሀ (መስተዋድዳዊ ሀረግ)

መስተዋድድ መሙያ መስተዋድድ መሙያ

ወደ ትምህርት ቤት እስከ አክሱም ድረስ

**1.3 አረፍተ ነገር**

አረፍተ ነገር ሙሉ ሃሳብን የሚገልፅ (የሚያስተላልፍ) የሃረጎች ስብስብ የሆነ የቋንቋ ቅንጅት ነው፡፡ ለምሳሌ ‘‘አንድ ጎበዝ ተማሪ ወደ ጎንደር ሄደ’’ የሚለው ከሀረጋት የተመሰረተ አረፍተ ነገር ሙሉ ሃሳብ የሚያስተላልፍ የቋንቋ ቅንጅት ነው፡፡

**1.3.1 የአረፍተ ነገር አመሰራረት**

አረፍተ ነገር በዋናነት የሚመሰረተው ከስማዊ ሀረግና ከግሳዊ ሀረግ ነው፡፡ ስማዊ ሃረጉ የአረፍተ ነገሩ ባለቤት ሲሆን በውስጡ ሌሎች የሃረጋት አይነቶችን አካትቶ ሊይዝ ይችላል፡፡ ከላይ የቀረበውን አረፍተ ነገር ብንመለከት አረፍተ ነገሩ “አንድ ጎበዝ ተማሪ“ የሚለው ስማዊ ሃረግ እና “ወደ ጎንደር ሄደ“ የሚለው ግሳዊ ሃረግ ቅንጅት ነው፡፡ እነዚህ ሃረጋት አረፍተ ነገሩን ሲመሰረቱ የሚቀናጅበት ስርዓት እንደሚከተለው ነው፡፡ ስማዊ ሃረጉ ግሳዊ ሃረጉን ቀድሞ ግሳዊ ሃረጉ ደግሞ ስማዊ ሃረጉን ተከትሎ በመምጣት አረፍተ ነገሩን ይመስርታሉ፡፡

ሀረጋት ተቀናጅተው ከሀረግ የሰፋ መዋቅር ይመሰርታሉ፡፡ እንዲህ አይነቱ በሀረጎች ቅንጅት የሚፈጠር ሰፊ መዋቅር ዓረፍተ ነገር ይባላል፡፡ አረፍተነገርን ከሀረግ የሚለየው አንድ ነጥብ የተሟላ ሃሳብ የያዘ መልዕክት ማስተላለፉ ነው፡፡ ለምሳሌ፡-

የአስቴር ወንድም ካሳ ከአዲስ አበባ ወደ ጎንደር ተመለሰ፡፡

ይህ መዋቅር ሙሉ ሃሳብ ያስተላልፋል፡፡ ይኼውም ምን ተመለሰ? ከየት ተመለሰ? ወዴት ተመለሰ? ለሚሉት መሰረታዊ ጥያቄዎች የተሟላ መልስ ይሰጣል፡፡ በዚህ ዓረፍተ ነገር ውስጥ ሁለት ሰፋፊ ሀረጎችን እናገኛለን፡፡ አንደኛው የድርጊቱን ፈጻሚ የሚያመለክተው “የአስቴር ወንድም ካሳ” የሚለው ሲሆን ሁለተኛው ደግሞ የድርጊቱ ፈጻሚ የፈጸመውን ድርጊት የሚያመለክተው “ከአዲስ አበባ ወደ ጎንደር ተመለሰ” የሚለው ነው፡፡ ከዚህ በመነሳት አረፍተ ነገሩ የሁለት ሀረጎች ቅንጅት ነው ማለት እንችላለን፡፡ የመጀመሪው ሀረግ “አስሀ” ሲሆን የሁለተኛው ሀረግ ደግሞ “አግህ” ነው፡፡ ስለዚህ አንድ አረፍተ ነገር በቅደም ተከተል የ“አስሀ” እና የ”አግሀ” ቅንጅት ነው ማለት ይቻላል፡፡ ይህ ቅንጅት በእጸመዋቅር የሚከተለውን ይመስላል፡፡

አዓነ (አብይ አረፍተ ነገር)

አስሀ አግሀ

የአስቴር ወንድም ካሳ ከአዲስ አበባ ወደ ጎንደር ተመለሰ

በመዋቅሩ እንደሚታየው አረፍተ ነገር የስማዊ ሀረግና የግሳዊ ሀረግ ቅንጅት ነው፡፡ ይህ ማለት ግን አረፍተ ነገር በውድጡ ሁለት ሀረጎችን ብቻ ነው የሚይዘው ማለት አይደለም፡፡ ለምሳሌ ቀደም ሲል የተመለከትነውን ዓረፍተ ነገር ብንመለከት “አስሀ” እና “አግሀ” በውስጣቸው ሌሎች ሀረጎችን ይዘዋል፡፡ እስኪ ሁለቱን ሀረጎች በእጸመዋቅር እንመልከት፡፡

አስሀ

አስሀ

ንስሀ

ንስሀ

ንስሀ

ስ

የአስቴር

ወንድም

ካሳ

አግሀ

አመሀ

ንመሀ

ንግሀ

ንመሀ

ግ

ስ

ግ

ስ

መ

ከ

አ/አበባአበባ

ወደ

ጎንደር

ግ

ተመለሰ

**1.3.2 የአረፍተ ነገር አይነቶች (ተግባራዊ አከፋፈል)**

አረፍተ ነገሮችን በአይነት የመከፋፈል ሂደት የአረፍተ ነገሩን መዋቅር ወይም አገልግሎት ወይም አገልግሎት መሰረት አድርጎ ሊከናወን ይችላል፡፡ ከዚህ ቀጥሎ የምንመለከተው አገልግሎትን መሰረት አድርጎ የሚገኙ አረፍተ ነገር አይነቶችን ነው፡፡

**ሀተታዊ አረፍተ ነገር**

ሀተታዊ አረፍተ ነገር ስለ አንድ ጉዳይ የሚሰማንን ስሜት ወይም ያለንን ግንዛቤ የምንገልጽበት አረፍተ ነገር ነው፡፡ ምሳሌ፡-

1. የዛሬ ጸሀይ ሀይለኛ ነው፡፡

2. አስቴር በጣም ረጅም ናት፡፡

3. ካሳ ወታደር ይመስላል፡፡

**መጠይቃዊ አረፍተ ነገር**

አንድ አረፍተ ነገር መጠይቃዊ አረፍተ ነገር ነው የሚባለው ተናጋሪው አረፍተ ነገሩን የተናገረው የማያውቀውን ጉዳይ ለማወቅ ወይም የሚያውቀውን ለማረጋገጥ ሲሆን ነው፡፡ ጠያቂው የሚጠይቀው ስለአረፍተ ነገሩ ባለቤት ወይም ስለመሙያው ወይም በግሱ ስለተገለጸው ጉዳይ ሊሆን ይችላል፡፡ ምሳሌ፡-

1. ማን አዲስ ቤት ሰራ?

2. ካሳ ምን አደረገ?

**ትዕዛዛዊ አረፍተ ነገር**

ትዕዛዛዊ አረፍተ ነገር አረፍተ ነገሩ የተገለጸውን ድርጊት እንዲፈጽም ለሚፈለግ አካል ነው፡፡ በአብዛኛው ትዕዛዝ ተቀባይ በሌለበት ትዕዛዝ አይቀርብም፡፡ በዚህ የተነሳ የትዕዛዛዊ አረፍተ ነገር አንድ የታወቀ ባለቤት ይፈልጋል፡፡ ይሁን እንጂ ማንኛውም እምር ስማዊ ሀረግ ለትዕዛዛዊ አረፍተ ነገር ባለቤት ሊሆን አይችልም፡፡ በርቱዕ ትዕዛዛዊ አረፍተ ነገር ባለቤት የሚሆነው ነጠላ ቁጥር ተውላጠ ስም እና የብዙ ቁጥር ተውላጠ ስም ብቻ ነው፡፡ ምሳሌ፡-

1. መስኮቱን ዝጋው!

2. ሞተሩን አንሺው!

**አሉታዊ አረፍተ ነገር**

ቀደም ሲል አንድ ሀተታዊ አረፍተ ነገር ስለአንድ ጉዳይ ያለን አመለካከት፣ ስሜት ወይም ግንዛቤ እንደሚገልጽ ተመልክተናል፡፡ በሌላ በኩል አንድ አረፍተ ነገር ስለአንድ ጉዳይ ያለን አመለካከት፣ ስሜት ወይም ግንዛቤ የሚያፈርስ ሊሆን ይችላል፡፡ እንዲህ አይነቱ አፍራሽ አረፍተ ነገር አሉታዊ አረፍተ ነገር ይባላል፡፡ ምሳሌ፤-

ካሳ ትናትና ምሳውን **አል**በላ**ም**፡፡

ታምሩ ሰውየውን እንደ-**አል**-ገደለ በፍርድ ቤት ተረጋገጠ፡፡

ደጉ በመኪና የመጣው ከአዲስ አበባ **አይደለም፤** ከደሴ ነው፡፡

**1.3.3 የአረፍተ ነገር አይነቶች (ከመዋቅር አንጻር)**

አገልግሎትን መሰረት አድርጎ አረፍተ ነገሮችን በአይነት መከፋፈል ብቸኛ አረፍተ ነገርን የመከፋፈያ መንገድ አይደለም፡፡ ቀደም ባለው ክፍል የተመለከትነው አረፍተ ነገሮች በተግባቦታዊ አውድ ያላቸውን አገልግሎት መሰረት በማድረግ የሚደረገውን ክፍል ነው፡፡ በዚህም የአማርኛ አረፍተ ነገሮችን ትዕዛዛዊ፣ ሀተታዊ፣ መጠይቃዊ እና አሉታዊ ብለን በመክፈል እያንዳንዳቸውን በዝርዝር ተመልክተናል፡፡ በዚህ ክፍል ደግሞ የአረፍተ ነገሮችን ውስጣዊ አወቃቀር መሰረት በማድረግ በዝርዝር እንመለከታለን፡፡

አረፍተ ነገሮችን አይነት የአረፍተ ነገርን መዋቅር መሰረት በማድረግም መከፋፈል ይቻላል፡፡ የአረፍተ ነገሩን ከመዋቅር አንጻር አንድ አረፍተ ነገር ተራ ወይም ውስብስብ ሊሆን ይችላል፡፡

**ተራ አረፍተ ነገር**

ተራ አረፍተ ነገር ማለት በውስጡ አንድ ብቻ ግስ ያለው አረፍተ ነገር ነው፡፡ ለምሳሌ፤-

አስቴር እንጀራ ጋገረች፡፡

ሰሎሞን ለእህቱ ልብስ ገዛላት፡፡

አበበ ከዛፍ ላይ ወደቀ፡፡

**ውስብስብ አረፍተ ነገር**

ውስብስብ አረፍተ ነገር የሚባለው ከተዋቃሪዎቹ ቢያንስ አንዱ ውስብስብ የሆነ እንደሆነ ነው፡፡ ውስብስብ አረፍተ ነገር እንዴት እንደሚመሰረት በዝርዝር ከማየታችን በፊት ለውስብስብ አረፍተ ነገር መሰረት የሚሆኑ ውስብስብ ሀረጎች ምን እንደሚመስሉ እንመልከት፡፡

ውስብስብ አረፍተ ነገር የሚገነባው ከስማዊ ሀረጉና ከግሳዊ ሀረጉ አንዱ ወይም ሁለቱም ውስብስብ ሀረጎች ሲሆኑ ነው፡፡ በዚህ የተነሳ ውስብስብ ስማዊ ሀረጎችን እና ውስብስብ ግሳዊ ሀረጎችን የያዘ ነው ማለት ይቻላል፡፡

**ምሳሌ፤-**

በፈተና የወደው የኮሌጅ ተማሪ ትናንት በመኪና ወደሀገሩ ተመለሰ፡፡

ጓደኛ ማፍራት የማይወደው ካሳ እህቱ ባል እንዳገባች ሰምቷል፡፡

**ምዕራፍ ሁለት፡ ስነ-ፍች**

**2.1 የስነ-ፍች ምንነት**

ስነ-ፍች የቋንቋን ትርጉም ማጥናት ማለት ነው፡፡ ስለሆነም ስነ-ፍች የቋንቋ አሀዶችን ትርጓሜ እና ፍች የሚያጠና አንዱ የስነ-ልሳን ዘርፍ ነው፡፡ የቋንቋ ትንሹ ትርጉም አዘል አሃድ ምዕላድ ነው፡፡ ስለዚህ ስነ-ፍች የትርጉምን ጥናት የሚጀምረው ከምዕላድ ጀምሮ ነው ማለት ነው፡፡ ስለሆነም ስነ-ፍች ከምዕላድ ጀምሮ የቃላትን፣ የሀረግን፣ የአረፍተ ነገርን ወዘተ ትርጉምና ፍች ያጠናል፡፡ ስነ-ፍች ጥንታዊ የሆነ የስነ-ልሳን ዘርፍ እንደሆነ ይነገርለታል፡፡ በጥንታዊ ግሪክ ልማዳዊ የሰዋሰው ጥናት ዘመንም ትርጉም ልማዳዊ በሆነ መንገድ ይጠና እንደበር ይነገራል (Saed, 2000)፡፡

ስነ-ፍችን ስናነሳ አብረው የሚነሱ ፅንስ ሃሳቦች አሉ፡፡ እነሱም የቃል እና የአረፍተ ነገር ፍች፣ ተሰያሚ፣ እማሬያዊ ፍች፣ ፍካሬያዊ ፍች ወዘተ ናቸው፡፡ አንድ ሰው የሚናገረውን ቋንቋ ብዙ ቃላት ትርጉም በአዕምሮው ይይዛል፡፡ ቃላቱ ደግሞ ወደ ሀረግ ወይም ወደ አረፍተ ነገር ያድጋሉ፡፡ ስለዚህ የአረፍተ ነገር ፍች የቃላቱ ፍች እና የመዋቅሩ ድምር ውጤት ነው፡፡ ለምሳሌ “ሰውየው አንበሳ ገደለ” የሚለው የአረፍተ ነገር መዋቅር ፍች “ሰውየው”፣ “አንበሳ” እና “ገደለ” የሚሉት ቃላት የፍች ድምር እና የቃላቱ አወቃቀር ድምር ውጤት ነው፡፡

የቃላትን ፍች በሁለት አይነት መንገድ ማየት እንችላለን፡፡

**እማሬያዊ ፍች፡**- ቀጥተኛ የቃሉ ትርጉም ማለት ነው፡፡

**ፍካሬያዊ ፍች፡**- አንድ ቃል ካለው ቀጥተኛ ትርጉም በተጨማሪ ያለው የቃል ወይም የአረፍተ ነገር ትርጉም ነው፡፡

በሌላ በኩል ስነ-ፍችን በዋናነት በሁለት ከፍለን ማየት እንችላለን፡ እነሱም የቃላት ስነ-ፍች እና የአረፍተ ነገር ስነ-ፍች ናቸው፡፡

2.2 **የቃላት ስነ-ፍች**

የቃላት ስነ-ፍች ስለ ቃላት ፍችና ትርጉም ወይም ዝምድና የሚያጠና የስነ-ፍች ክፍል ነው፡፡ የቃላት ስነ-ፍች በዋናነት ሁለት ዓላማዎች አሉት፡፡

1. የቃላትን ፍች መግለፅ

2. ቃላት በትርጉማቸው አማካኝነት እንዴት እንደሚያያዙ መግለፅ ናቸው፡፡

በቋንቋዎች ውስጥ የተለያዩ አይነት የቃላት የፍች ዝምድናዎች አሉ፡፡ እስኪ ቀጥለን በዝርዝር እንመልከታቸው፡፡

**ሀ. ተመሳስሎ**

የተለያዩ ቅርፅ ያላቸው ቃላት ተመሳሳይ ወይም ተቀራራቢ የሆነ ፍች ሲኖራቸው ተመሳሳይ ቃላት ይባላሉ፡፡ ስለሆነም ሁለት እና ከዚያ በላይ የሆኑ ቃላት ተመሳሳይ ፍች ሲኖራቸው የፍች ዝምድናው ***ተመሳስሎ*** ይባላል፡፡ ለምሳሌ “በላ” እና “ተመገበ” የሚሉት የአማርኛ ቋንቋ ቃላት የተለያየ ቅርፅ ሲኖራቸው ተመሳሳይ ፍች አላቸው፡፡ በእነዚህ ቃላት መካከል ያለው የፍች ዝምድና ***ተመሳስሎ*** ይባላል፡፡ ተመሳስሎ በሶስት ተከፍሎ ሊታይ ይችላል፡፡ እነሱም ተቀራራቢ፣ ከፊል እና ፍጹማዊ ምስስል ናቸው፡፡ ከእነዚህም ውስጥ ፍፁማዊ ምስስሎሽ የሚከሰተው አልፎ አልፎ እንደሆነ ይገለፃል (saed: 2000)፡፡

**ለ. ተቃርኖ**

ሁለት ቃላት ተቃራኒ ፍች ሲይዙ የሚፈጠር የፍች ዝምድና ነው፡፡ አራት አይነት የተቃርኖ አይነቶች አሉ፡፡ እነሱም **ተራ፣ ደረጃዊ፣ አቅጣጫዊና ኮንቨርስ ተቃርኖ** ናቸው፡፡

**ተራ ተቃርኖ** የሚባሉት የአንዱ እውነታነት የሌላኛውን ሃሰትነት የሚያረጋጥ ነው፡፡ለምሳሌ መሞት/መኖር፣ ማለፍ/መውደቅ በሚሉት ቃላት መካከል ያለው የፍች ዝምድና **ተራ ተቃርኖ** ነው፡፡ የአንዱ ቃል ለምሳሌ መሞት የሚለው ካለ መኖር የሚለውን የሚያፈርስ (ሃሰትነት የሚያረጋግጥ) ነው፡፡ ስለዚህ ይህ ሁኔታ ተራ ተቃርኖ ይባላል፡፡

**ደረጃዊ ተቃርኖ** የሚባለው ደግሞ የአንድ ቃል ፍች እውነትነት የሌላኛውን ሀሰትነት ሊያረጋግጥልን የማይችል ነው፡፡ በእንደነዚህ አይነት ተቃርኖዎች ፍች ተነፃፃሪ ነው፡፡ ይህ አይነት ተቃርኖ የሚከሰተው በገላጮች ላይ ነው፡፡ በእንደዚህ አይነት ተቃርኖአዊ ዝምድና መካከለኛ ተቃርኖ ቃላት ይኖራሉ፡፡ ከዚህም በተጨማሪ ተቃራኒ ቃላቱ ተነፃፃሪ ናቸው፡፡ ምሳሌ ሀብታም/ደሀ፣ ፈጣን/ዘገምተኛ፣ ወጣት/ሽማግሊ፣ ረጅም/አጭር የሚሉት ጥንድ ቃላት ተነፃፃሪ ተቃርኖአዊ ዝምድና የሚያሳዩ ናቸው፡፡ ለምሳሌ ሀብታም ደረጃ አለው ደሀም ደረጃ አለው፡፡ ሆኖም ግን ሀብታም ወይም ደሀ የሚባለው በተነፃፃሪ ሁኔታ ነው፡፡

**አቅጣጫዊ ተቃርኖ** ሌላኛው የቃላት ተቃርኖአዊ አይነት ነው፡፡ አቅጣጫዊ ተቃርኖ አንዱ ቃል ወደ አንድ አቅጣጫ የሚደረግ እንቅስቃሴን ሌላኛው ደግሞ በተመሳሳይ አቅጣጫ በተቃራኒ አቅጣጫ የሚገልፅ ሲሆን ነው፡፡ ለምሳሌ ቀኝ/ግራ፣ ታች/ላይ የሚሉት ተጠቃሽ ምሳሌዎች ናቸው፡፡

**ከንቨርስ ተቃራኒ** የሚባለው ደግሞ ተቃራኒ ቃላት የቀጣሪ እና የተቀጣሪ አይነት ግንኙነት ሊኖራቸው ነው፡፡

**ሐ. ቅርጸ ዋህድነት**

ተመሳሳይ ቅርፅ ያላቸው ቃላት የተለያየ ትርጉም የሚሰጡበት ሂደት ነው፡፡ ምሳሌ ይሆነን ዘንድ የሚከተሉትን ምሳሌዎች እንመልከት፡፡

1. ሳለ=ልጁ ስዕል ሳለ፡፡

2. ሳለ=ልጁ ጉንፋን ይዞት ሳለ፡፡

3. ሳለ=ልጅ ቢላዋ ሳለ፡፡

ከላይ በቀረቡት ሶስት ዓረፍተ ነገሮች ውስጥ በአንደኛው፤ በሁለተኛው እና በሶስተኛው ምሳሌ ውስጥ ያሉት የተሰመረባቸው ቃላት ተመሳሳይ የሆነ ቅርፅ አላቸው፡፡ ሆኖም ግን የተለያየ ትርጉም /ፍች/ ይዘው እናገኛቸዋለን፡፡ በተጨማሪም የሚከተሉትን ምሳሌዎች እንመልከት፡፡

1. ልጁ ድርሰት ደረሰ፡፡

2. ልጁ ቤቱ ደረሰ፡፡

ከላይ ከተጠቀሱት አረፍተ ነገሮች ውስጥ የተሰመረባቸው ግሶች ተመሳሳይ ቅርጽ ሲኖራቸው አንደ አውዱ የተለያየ ትርጉም ይዘዋል፡፡ ይህ አይነቱ የቃላት ዝምድና ቅርጸ ዋህድ ይባላል፡፡

**መ. ተጠቃሎ**

ተጠቃሎ እና ንጣይ ሁለቱም በአጠቃላይ እና በውሱን ቃላት መካከል ያለውን የፍች ግንኝነትና ዝምድና የሚያመለክቱ ናቸው፡፡ አጠቃላይ የሆነው ቃል ተጠቃሎ ሲባል ውሱን የሆነው ቃል ደገሞ ንጣይ ይባላል፡፡ ይሀንን ሁኔታ ከሚከተለው ምሳሌ እንመልከት፡፡

**ንጣይ ተጠቃሎ**

1. ዝንብ ነፍሳት

2. በግ እንስሳ

3. ኮት ልብስ

4. አጎት ዘመድ

ከላይ ከቀረበው ምሳሌ እንደምንገነዘበው “ነፍሳት“ የሚለው አጠቃላይ የሆነ ፍች ሲኖረው “ዝንብ“ የሚለው ቃል ደግሞ ውሱን የሆነ ፍች አለው፡፡ ስለዚህ ነፍሳት የሚለው ዝንብ የሚለውን ቃል አጠቃልሎ ይይዛል፡፡ በሁለተኛው፣ ሶስተኛውና በአራተኛው ምሳሌ ውስጥም ተመሳሳይ ሁኔታ ይታያል፡፡ ስለሆነም ንጣይ ቃላት /ሃይፖኒሚ/ በተጠቃሎ ቃላት /በሀይፐርኒሚ/ ውስጥ ይካተታል፡፡

**ሠ. ከፊላዊ እና አጠቃላይ**

ከፊላዊ እና አጠቃላይበቃላት መካከል ያለውን ከፊላዊ እና አጠቃላይ ዝምድና የሚገልፅ ነው፡፡ ሁኔታው ግልጽ ይሆን ዘንድ የሚከተለውን ምሳሌ እንመልከት፡፡

**ከፊል አጠቃላይ**

1. ጥፍር ጣት

2. ገፅ መፅሃፍ

3. ቁልፍ ጃኬት

ከፊላዊ እና አጠቃላይየአንዱ ቃል ትርጉም የሌላኛው ቃል ትርጉም አንድ ክፍል እንደሆነ ያመለክታል፡፡ በአንደኛው ምሳሌ ላይ እንደምንመለከተው ‘ጥፍር’ የሚለው ቃል ‘ጣት’ የሚለው ቃል ትርጉም አንድ ክፍል ነው፡፡ እንዲሁም በትርጉም ደረጃ ገፅ አንዱ የመፅሃፍ ክፍል ሲሆን ቁልፍም የሚለው ደግሞ የጃኬት አንዱ አካል ነው፡፡

**ረ. አጠቃላይ እና ከፊላዊ**

በቃላት መካከል ያለ ፍች ዝምድና ሲሆን የከፊላዊ እና አጠቃላይ ተቃራኒ ነው፡፡ አጠቃላይ እና ከፊላዊ አጠቃላይ የሆነ ፍች ባለው ቃል እና የአጠቃላይ የሆነው ክፍል አካል መካከል ያለውን የፍች ዝምድና የሚያመለክት ነው፡፡ ለምሳሌ ዓመት የወር፣ ወር ደግሞ የሳምንት፣ ሳምንት ደግሞ የቀን ድምር ነው፡፡

**ሸ. በስመ ሃዳሪ**

ምሳሌ ‘‘ሱዳን የአውሮፕላን ማረፍያ ገነባች’’ ብንል ‘‘ሱዳን’’ የሱዳንን መንግስት ይገልፃል:: ስለሆነም ሱዳን የሱዳን መንግስት ሚቶኖሚ ነው፡፡ ‘‘ዩንቨርስቲ ውስጥ በርካታ ጭንቅላት አለ’’ በሚለው አረፍተ ነገር ውስጥ የተሰመረበት ቃል ምሁራን ለሚለው ፍች ሚቶኖሚ ነው፡፡ ተጨማሪ ምሳሌ ለመውሰድ ያክልም ‘‘ወንበር’’ የሚለው ቃል የስልጣን ሚቶኖሚ ነው፡፡

**ቀ. የአባልና የስብስብ ግንኙነት**

በቃላት መካከል የአባልና የስብስብ የፍች ግንኝነት የሚገልፅ ነው፡፡

**አባል ስብስብ**

1. ዛፍ ደን

2. በግ መንጋ

**2.3 የአረፍተ ነገር የፍች ዝምድና**

እንደ ቃላት ሁሉ አረፍተ ነገሮችም የፍች ዝምድናዎች አሏቸው፡፡ ከእነዚህም ውስጥ ተመሳስሎ፣ ተቃርኖ፣ ጠቋሚ፣ ቅድመ ጥቆማወዘተ… ተጠቃሾች ናቸው፡፡

**ሀ. ተመሳስሎ**

እንደ ቃላት ሁሉ አረፍተ ነገሮችም ተመሳሳይ ትርጉም ይኖራቸዋል፡፡ ሁለት አረፍተ ነገሮች ተመሳሳይ ፍች ሲኖራቸው በሁለቱ አረፍተ ነገር መካከል የሚኖረው የፍች ዝምድና **ተመሳስሎ** ይባላል፡፡ እስኪ የሚከተለውን ምሳሌ እንመልከት፡፡

1. ሰውየው አንበሳ ገደለ፡፡

2. አንበሳው በሰውየው ተገደለ፡፡

ከፍች አንጻር ከላይ የቀረቡትን ሁለቱን አረፍተ ነገሮች ብንመለከታቸው ተመሳሳይ የሆነ ትርጉም ይሰጡናል፡፡ ስለሆነም በአንደኛውና በሁለተኛው አረፍተ ነገር መካከል ያለው የፍች ዝምድና **ምስስሎሽ** ይባላል፡፡

**ለ. ተቃርኖ**

ሁለት ተቃራኒ ትርጉም ባላቸው አረፍተ ነገሮች መካከል የሚኖረው የፍች ዝምድና ተቃርኖ ይባላል፡፡ ጉዳዩ ግልጽ ይሆን ዘንድ የሚከተለውን ምሳሌ እንመልከት፡፡

1. ሰውየው ሞተ፡፡

2. ሰውየው አልሞተም፡፡

ከላይ የቀረቡት ሁለቱ አረፍተ ነገሮች ተቃራኒ ፍች ይዘዋል፡፡ ስለሆነም በመካከላቸው ያለው የፍች ዝምድና **ተቃርኖ** ይባላል፡፡

**ሐ. ጠቋሚ**

የአንዱ አረፍተ ነገር ፍች የሁለተኛውን አረፍተ ነገር እውነትነት የሚያረጋግጥልን ከሆነ በሁለቱ አረፍተ ነገሮች መካከል የሚኖረው የፍች ዝምድና **ኢንቴልመንት** ይባላል፡፡ ጉዳዩ ግልጽ ይሆን ዘንድ የሚከተለውን ምሳሌ እንመልከት፡፡

1. *ሰውየው ሌባውን ገደለው፡፡*

2. *ሌባው ሞተ፡፡*

ከላይ ከተጠቀሱት ምሳሌዎች እንደምንገነዘበው የመጀመሪያው አረፍተ ነገር ፍች እውነትነት የሁለተኛውን ፍች እውነታነት የሚያረጋግጥልን ነው፡፡ በሌላ አገላለጽ የሁለተኛው አረፍተ ነገር ፍች እውነትነት በመጀመሪያው አረፍተ ነገር ፍች እውነታነት ላይ የተመሰረተ ነው፡፡ በዚህም መሰረት ***ሌባው ሞተ***የሚለው አረፍተ ነገር ፍች እውነትነት ***ሰውየው ሌባውን ገደለው***በሚለው አረፍተ ነገር ፍች ላይ የተመሰረተ ነው፡፡

**መ. ቅድመ ጥቆማ**

የአንዱ አረፍተ ነገር ፍች የሌላኛውን አረፍተ ነገር ወደ ኋላ ተመልሶ የሚያረጋግጥልን ነው፡፡ የሚከተሉትን ምሳሌዎች እንመልከት፡፡

1. *እኔ አክሱምን በመልቀቄ አልጸጸትም፡፡*

2. *እኔ ከአክሱም ለቅቂያለሁ፡፡*

የመጀመሪያው አረፍተ ነገር ፍች ኋላ ላይ የመጣ ሲሆን በተቃራኒው የሁለተኛው አረፍተ ነገር ፍች ቀደም ብሎ እንደነበር ያረጋግጥልናል፡፡

**የምዘና ጥያቄዎች (Assignment)**

**መቅደላ አምባ ዩኒቨርሲቲ**

**ማህበራዊ ሳይንስና ሰባዊነት ኮሌጅ**

***የኢትዮጵያ ቋንቋ(ዎች) እና ስነ-ጽሁፍ* አማርኛ ትምህርት ክፍል**

**የስነ-አገባብና ስነ-ፍች ትምህርት የምዘና ጥያቄዎች (50%)**

ስም-------------------------------------------- መ/ ቁጥር-------------------

**ውድ ተማሪዬ**፡- ከዚህ በታች ሰባት ጥያቄዎች ቀርበውልሃል/ሻል፡፡ የቀረቡት ጥያቄዎች አንተ/አንቺ የቀረቡልህን/ሽን የትምህርት ይዘቶች ምን ያህል እንደተረዳኸው/ሽው መገምገሚያ ስለሆኑ በትዕዛዛቸው መሰረት መልሳቸውን በአግባቡ ስራቸው/ስሪያቸው፡፡

1. ስነ-መዋቅር ማለት ምንድን ነው? ፋይዳው ምን እንደሆነ አብራራ/ሪ፡፡ (4 ነጥብ)

**--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------፡፡**

1. ሀረግ የቃላት ስርዓታዊ ቅንጅት ነው ሲባል ምንን ለማመልከት እንደሆነ በምሳሌ አስረዳ/ጂ፡፡ (5 ነጥብ)

**-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------፡፡**

1. ቃላት ተቀናጅተው የፈጠሩት መዋቅር ሀረግ ነው ለመባል መስፈርቱ ምንድን ነው፡፡ በምሳሌ አስደግፈህ/ሽ አብራራ/ሪ፡፡ (4 ነጥብ)

**-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------፡፡**

1. መሪ የአንድ ሀረግ አይቀሬ ተዋቃሪ ነው ሲባል ምን ለማለት ነው፤ አይቀሬ መሆኑን ሊያስረዱ የሚችሉ ምሳሌዎችን በመስጠት አብራራ/ሪ፡፡ (5 ነጥብ)

**--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------፡፡**

1. የተራና ውስብስብ አረፍተ ነገር አይነቶች አንድነትና ልዩነትን በምሳሌ አስደግፈህ/ሽ አስረዳ/ጂ፡፡ (4 ነጥብ)

**--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------፡፡**

1. በሀተታዊ፣ መጠይቃዊ፣ ትዕዛዛዊ እና አሉታዊአረፍተ ነገሮች መካከል ያለው ልዩነት ምንድን እንደሆነ በዝርዝር አብራራ/ሪ፡፡ (4 ነጥብ)

**--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------፡፡**

1. የቃላት የፍች ዝምድናዎች የሚባሉት ምን ምን ናቸው፤ አብራራ/ሪ፡፡ (4 ነጥብ)

**--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------፡፡**

**ቀጥሎ የቀረቡ ሀረጋትንና ዓረፍተ ነገሮችን በእጸ-መዋቅር አሳይ**፡፡(20 ነጥብ)

1. ያቺ ትንሽ የጠዋት ጸሐይ (2 ነጥብ)
2. ትናንት በመኪና ወደ ሀገሩ ሄደ (2 ነጥብ)
3. አንድ አሮጌ የግጥም መጽሐፍ (2 ነጥብ)
4. የተማሪ ውሸታም (2 ነጥብ)
5. እንደአባቱ ክፉኛ (2 ነጥብ)
6. ከጎንደር እስከ አዲስ አበባ (2 ነጥብ)
7. እንደ አሳ በባህር ይኖራሉ (2 ነጥብ)
8. ህጻናቱ ከእናታቸው ጋር መኖር ጀምረዋል (2 ነጥብ)
9. አሰልጣኙ ለአሸናፊዎቹ ሽልማት ሰጣቸው (2 ነጥብ)

**ማሳሰቢያ፤-** የምዘና ስራው ማጠናቀቂያ (አሳይመንት ማስረከቢያ) ቀን እስከ ግንቦት 30/2012 ዓ.ም ሲሆን ለተጨማሪ መረጃ በ 0913-291906 ደውሎ መጠየቅ ይቻላል፡፡